Лига Европа
Лига Европа на УЕФА () е годишно футболно клубно състезание, организирано от Съюза на европейските футболни асоциации УЕФА за отговарящи на условията европейски футболни клубове. Това е второстепенното състезание на европейския клубен футбол, което се нарежда под Шампионската лига и над Конферентната лига на УЕФА, което е състезание от трето ниво.

Предшествениците на турнира са Купата на панаирните градове, Купата на Носителите на Купи, турнирът Интертото и Купата на УЕФА. Лига Европа се смята за втория най-престижен европейски клубен футболен турнир след Шампионската лига.

Отборът на Севиля е рекордьор на турнира с 7 спечелени титли, а най-много мачове и точки има Интер.

История 
Първият турнир за Купата на панаирните градове е проведен от 1955 до 1958 година. В него са имали право да участват отбори от градове, в който се провеждат търговски панаири. Градове с повече от един футболен отбор са имали правото или да изберат свой представител или да участват с представителен сборен отбор (като например Лондон XI). Вторият турнир се провежда от 1958 до 1960 година. Оттогава до 1971 г. турнирът се провежда веднъж годишно.

С течение на времето все повече клубни отбори и все по-малко представителни сборни отбори взимат участие. Около средата на 60-те години в турнира могат да взимат участие само клубни отбори, като най-често това са завършилите на второ място в местните първенства. Все още обаче важи правилото за участие на само по един отбор от всеки европейски град.

Връзката с панаирните градове се изгубва през 1971, когато турнирът е поет от УЕФА и е прекръстен на Купа на УЕФА. Тотнъм Хотспър е първият клуб, носител на новата купа. Правилото за участие на по един отбор от всеки град отпада през 1975 след като отборите на Евертън и Ливърпул успяват да си извоюват правото на участие. Евертън подава жалба в УЕФА срещу забраната му да участва, която е одобрена – с което се отменя и правилото.

В турнира традиционно взимат участие отборите, завършили като подгласници на шампионите в местните първенства, но от 1999, след сливането на турнира с Купата на носителите на национални купи участие в турнира задължително взимат и носителите на местните национални купи.

Преди сезон 2009/10, турнирът за Купата на УЕФА се слива с турнира УЕФА Интертото и новия формат носи името УЕФА Лига Европа.

Основната промяна в Лига Европа е, че груповият етап е с 12 групи от по 4 отбора, които играят на принципа „всеки-срещу-всеки“ при разменено домакинство.

Формат

Квалификация 
Квалификацията за състезанието се основава на таблицата с коефициентите на УЕФА, като отборите от по-високо класираните държави започват от по-високи кръгове. Но в действителност всяка асоциация има стандартен брой квасиращи се отбори – три клуба, с изключение на страните, класирани от 7-ма до 9-та, които са имали четирима представители през сезон 2009-2015, страните от 52-ро до 53-то място, всяка от които има два клуба, и страната на последното, 54-то място, която заедно с Лихтенщайн делегира по един клуб. Представянето на една от асоциациите с ранг 1-3 в таблицата с коефициентите на УЕФА може да се увеличи до 4 отбора в ситуация, при която и двата победителя в Еврокупите от предишния сезон, представляващи тази асоциация, влизат в Шампионската лига, но не се класират за Еврокупите чрез националните състезания на тази асоциация, което води до промоция на 4-ия отбор от шампионата на тази асоциация до груповия етап на УЕФА Лига Европа от УЕФА Шампионска лига (но за първите 4 държави общата квота не може да надвишава 7 отбори, без да се броят отборите, избрани от класацията за честна игра). По правило класиране за Лига Европа на УЕФА получават клубове, които са заели места във вътрешното първенство след отборите, класирали се за Шампионската лига на УЕФА, и носителите на вътрешни купи. В някои страни носителите на националните купи на лигата получават участие в Лига Европа, например Англия и Франция.

Възможно е да има ситуации, когато един отбор има право да участва в два турнира наведнъж - в УЕФА Шампионска лига и УЕФА Лига Европа, например, когато клубът спечели "златния дубъл" във вътрешното първенство. В такива случаи приоритет се дава на участие в Шампионската лига на УЕФА. Ако клубът спечели националното първенство и купата, тогава от сезон 2015/2016 всички места в Лига Европа на УЕФА се разпределят между отборите, заели места във вътрешното първенство след отборите, класирали се за Шампионската лига на УЕФА.

В последно време клубове, които отпадат в третия квалификационен кръг и плейофния кръг на Шампионската лига на УЕФА, както и завършили на трето място в своите групи, се присъединяват към УЕФА Лига Европа на различни етапи.

Текущ формат 
От сезон 2009/10 турнирът е преименуван на УЕФА Лига Европа в опит да разшири турнира. Мачовете от Лига Европа на УЕФА се играят в четвъртък през седмиците на мачовете в Шампионската лига и в сряда и четвъртък през седмиците без мачове в Шампионската лига. В зависимост от мястото на мача, той започва в 19:00 или 21:05 ч. европейско време. Форматът на жребия е както следва: 

 В груповия етап има 12 групи от по четири отбора. Всеки клуб играе по три срещи у дома и като гост, а класиралите се на първо и второ място се класират за 1/16-финалите.
 Десетте отбора, които не успяват да преминат през 4-ия квалификационен кръг (плейоф) на УЕФА Шампионска лига, влизат директно в груповата фаза на Лига Европа. Освен това, считано от сезон 2012/13, носителите на националната купа на първите 6 асоциации според класацията на УЕФА започват от груповата фаза, а от сезон 2015/16 г. – 12, заедно с 4 отбора, по един от всяка от първите четири асоциации, които първи се класират за Лига Европа чрез националното си първенство.
 Преди груповия етап се провеждат четири квалификационни кръга, като броят на титулярите във всеки от тях се променя от 2009 г. насам, два пъти през 2012 г. и 2015 г., съгласно регламента на УЕФА за турнира за следващия тригодишен цикъл. Четвъртият квалификационен кръг (плейоф) добавя 15 отбора, които не са успели да преминат през 3-тия квалификационен кръг на УЕФА Шампионска лига.
 Започвайки от сезон 2015/16, 22-мата победители от плейофния кръг преминават към груповия етап.
 На 1/16-финалите попадат двата най-добри отбора от 12 групи, както и осемте клуба, които завършат трети в съответните групи на Шампионската лига на УЕФА. С директни елиминации 16-те спечелили отбора се класират за 1/8-финалите, след което се провеждат четвъртфиналите и полуфиналите в два мача при разменено гостуване.
 Финалът се състои от един двубой, който се играе на неутрален стадион в сряда от 20:45 ч. европейско време.

Разпределение от 2021–22 до 2023–24 г. 
На 21 март 2021 г. УЕФА създава трето европейско състезание за клубните отбори Лига на конференциите, което служи за по-диференцирано разпределяне на отборите според класата им. С него се дава по-голям шанс на отборите с по-нисък ранг да се състезават за престижни клубни отличия. УЕФА регламентира с документ реда за квалификация на отборите между трите турнира: Лига на конференциите, Лига Европа и Шампионска лига.  Мнозинството от бившите участници в Лига Европа вече участват единствено в Лигата на конференциите и самата Лига Европа има значително намален формат, който се съсредоточава основно около нейния групов етап.  Освен това има предварителен елиминационен кръг преди същинския етап на елиминациите, което позволява на отборите, класирани на трето място в груповия етап на Шампионската лига, да попаднат в Лига Европа, като същевременно се запази самият етап на елиминациите само с общо 16 отбора.

Класиране по титли 

До края на сезон 2021/22 г. 25 отбора имат по 1 загубен финал.

Финали за Лига Европа

Победители в турнира 

 Испания – общо 14 пъти
 Севиля – 7 пъти: 2006; 2007; 2014; 2015; 2016; 2020;  2023 (рекордьор)
 Атлетико Мадрид – 3 пъти: 2010; 2012; 2018
 Реал Мадрид – 2 пъти: 1985; 1986
 Валенсия – 1 път: 2004
 Виляреал – 1 път: 2021

 Италия – общо 9 пъти
 Ювентус – 3 пъти: 1977; 1990; 1993
 Интер – 3 пъти: 1991; 1994; 1998
 Парма – 2 пъти: 1995; 1999
 Наполи – 1 път: 1989

 Англия – общо 9 пъти
 Ливърпул – 3 пъти: 1973; 1976; 2001
 Тотнъм – 2 пъти: 1972; 1984
 Челси – 2 пъти: 2013; 2019
 Ипсуич – 1 път: 1981
 Манчестър Юнайтед – 1 път: 2017

 Германия – общо 7 пъти
 Борусия Мьонхенгладбах – 2 пъти: 1975; 1979
 Айнтрахт Франкфурт – 2 пъти: 1980; 2022
 Байер Леверкузен – 1 път: 1988
 Байерн Мюнхен – 1 път: 1996
 Шалке 04 – 1 път: 1997

 Нидерландия – общо 4 пъти
 Фейенорд – 2 пъти: 1974; 2002
 ПСВ Айндховен – 1 път: 1978
 Аякс – 1 път: 1992

 Русия – общо 2 пъти
 ЦСКА Москва – 1 път: 2005
 Зенит Санкт Петербург – 1 път: 2008

 Швеция – общо 2 пъти
 ИФК Гьотеборг – 2 пъти: 1982; 1987

 Португалия – общо 2 пъти
 Порто – 2 пъти: 2003; 2011

 Белгия – общо 1 път
 Андерлехт – 1 път: 1983

 Турция – общо 1 път
 Галатасарай – 1 път: 2000

 Украйна – общо 1 път
 Шахтьор Донецк – 1 път: 2009

Парична награда 
Подобно на Шампионската лига на УЕФА, наградите, получени от клубовете, са разделени на фиксирани плащания въз основа на участие и резултати и променливи суми, които зависят от стойността на телевизионните предавания на техните мачове. 

За сезон 2020/21 участниците в Лига Европа получаldj следните парични награди: 

 Участие в предварителния кръг: 220 000 евро
 Участие в 1-ви квалификационен кръг: 240 000 €
 Участие във 2-ри квалификационен кръг: 260 000 €
 Участие в 3-ти квалификационен кръг: 280 000 €
 Участие в 4-ти квалификационен кръг: 300 000 € (само за елиминирани клубове)
 Участие в груповия кръг: 3 630 000 €
 Победа в групов кръг: 630 000 €
 Равенство в групов кръг: 210 000 €
 Първо място в групата: 1 100 000 €
 Второ място в групата: 550 000 €
 1/16 финали: 500 000 евро
 1/8 финали: 1 200 000 евро
 1/4 финали: 1 800 000 евро
 1/2 финали: 2 800 000 евро
 Финалист: 4 600 000 евро
 Победител: 8 600 000 евро

През сезон 2021/22 за участие в груповия етап на Лига Европа наградата е 3 630 000 €. За победа в мач от групата се дават 630 000 евро, а за равен мач 210 000 €. Освен това  победител в група печели 1 100 000 €, а вторият отбор 550 000 €. Достигането до елиминационния етап води до допълнителни бонуси: 500 000 € за шестнадесетинафинал, 1 200 000 € за осминафинал, 1 800 000 € за четвъртфинал и 2 800 000 € за полуфинал. Загубилите финалисти получават 4 600 000 €, а шампионите получават 8 600 000 €.

Топ 50 класиране за всички времена 
Информацията е актуална към 7.11.2020 г.

Вижте също 
 Купа на УЕФА
 Шампионска лига
 Суперкупа на УЕФА
 Лига на конференциите

Външни препратки 

 Официален сайт на Купата на УЕФА

Източници